16:35 פורסם מבזק כ"ז בכסלו תשע"ז , 27/12/16 כרבע מהחיילים הבודדים עוזבים את המדינה לאחר שחרורם כרבע מהחיילים הבודדים שבאו לארץ לשרת בצה"ל עוזבים את ישראל לאחר שחרורם. הנתון הזה נחשף בדיון של הוועדה לקליטת עליה בכנסת, שיוחד לבעיות של חיילים בודדים עולים ושל תושבים חוזרים.



חברים בוועדה קראו לגורמים הנוגעים בדבר לגבש תכנית סיוע בדיור ובתעסוקה לחיילים הבודדים המשתחררים מצה"ל, כדי שיהיה אפשר לקדם חקיקה בעניין.



משרד הביטחון בוחן את האפשרות להקים מאות יחידות דיור לחיילים בודדים, כדי לספק להם קורת גג בשנה שלאחר שחרורם מצה"ל. כמו כן תיבחן האפשרות להקים מלונית בעבורם. במשרד הביטחון אומרים כי הצעדים האלה ייתוספו לחבילת הסיוע שהקרן לחיילים בודדים מעניקה לזכאים. כך דווח בקול ישראל. ► ◄ ארכיון:כ"ז בכסלו תשע"ז, 16:35, 27/12/2016